जहां तक महिलाओं पर नियंत्रण रखने, उन्हें पुरुषों के अधीन रखने या उन्हें बंदिशों में रखने का प्रश्र है तो हमारे देश में हिंदू समाज में ही स्वयं को उच्च जाति का बताने वाला ऐसा समाज भी है जो महिलाओं को लडक़ों की बारात में नहीं ले जाता। जिनकी महिलाएं अपने मृतक परिजनों के साथ शमशान घाट में नहीं जा सकतीं। सती प्रथा का प्रचलन इस्लाम धर्म से जुड़ा प्रचलन नहीं था। हमारे देश में किसी समय में एक समाज ऐसा भी था जहां लड़कियों के पैदा होते ही उनकी हत्या कर दी जाती थी। ऐसे ‘विचारवान’ लोगों का मानना था कि परिवार में लडक़ी का पैदा होना भविष्य में उनके सिर नीचा करने का कारण हो सकता है। लिहाज़ा यह प्रचारित करना कि केवल पर्दा व्यवस्था इस्लाम धर्म महिलाओं को $कैद में रखने का प्रतीक है तो ऐसा हरगिज़ नहीं है।